**VPIS MUZEJSKEGA ABONMAJA 2024/2025**

**za drugo triado OŠ**

Spoštovani,

novo šolsko leto je pred vrati in ponovno vas vabimo **k vpisu muzejskega abonmaja za učence druge triade OŠ.**

**Tudi letos smo osvežili posamezne delavnice in za vas pripravili nekaj novih z aktualnimi temami in vsebinami.** Pošiljamo vam ponudbo za **MUZEJSKI ABONMA s šestimi** **kreativnimi muzejskimi delavnicami**, ki obetajo pustolovščine, izzive ter znanja in spoznanja iz preteklosti, ki bodo otrokom pomagala razumeti sedanjost in prihodnost.

**ABONMA I:**

**Moja igra, moja mladost!**

Stare igre in igrače so stalnica naših muzejskih zbirk in navdiha. Tudi letos bo tako. V muzeju namreč odpiramo muzejsko razstavo posvečeno igračkam in igram preteklih desetletij. Razstava bo vseslovenska, saj bodo k nam prišle igrače iz številnih slovenskih muzejev.

**Prisluhnimo zgodbam našega mesta (tudi v šoli)**

Delavnica programa Muzej za mir na kateri bomo preko mestnih zgodb predajali znanje o spoštljivem odnosu ter človekoljubju kot varovalu pred nasiljem in oblikami nestrpnosti.

**Poklici in obrti našega mesta (tudi v šoli)**

Naše mesto je bilo od nekdaj polno obrtnikov. Čas je, da spoznamo obrti lectarja, pasarja, usnjarja, urarja, krojača, lekarnarja, nepogrešljivega postreščka in še koga, ki je preteklosti opravljal zanimiv poklic v našem mestu.

**Vesna, vigred, pomlad (tudi v šoli)**

Vesna, vigred in pomlad, sveta trojica veselja številnih v preteklosti, ki so komaj čakali prihod pomladi. Z veseljem so praznovali in ustvarili kopico čudovitih šeg, navad in praznovanj. Pridružite se nam, da skupaj odkrijemo dediščino pomladi.

**Človek, kam greš?**

Vse pogosteje se sliši, vidi in čuti, da je plastika del nas. Kako na nas vpliva in kako lahko vplivamo na bolj čisto in zdravo naravo tudi mi, bomo spoznali na naši novi občasni razstavi, »Človek kam greš«. Razmislili bomo tudi kako so živeli še ne tako dogo nazaj, ko v hišah niso potrebovali niti košev.

**Mesto ob vodi**

Sprehod po mestu je odlična izkušnja spoznavanja in raziskovanja mestnega jedra. A le kaj bi bilo, če skozi mesto ne bi tekla reka Drava. Ali bi sploh obstajalo tukaj in sedaj? Ustavili se bomo ob zanimivih kotičkih, kjer Drava sreča mesto, se sprehodili skozi znamenite prehode in najstarejše ulice našega mesta. A poznate legendo o Kačji kraljici in njeni kroni, ki še danes leži na dnu Drave? Če ne, je čas, da se nam pridružite.

Posamezna delavnica traja **60 minut**. Pri njihovi izvedbi se lahko prilagodimo vašim željam in izvedemo več delavnic v enem dnevu (npr. zaradi oddaljenosti ali na kulturni dan). Cena abonmajske vstopnice je **18,00€** na otroka. Ponujamo vam tudi možnost, da tri abonmajske delavnice izvedemo pri vas v vaši šoli tri pa v muzeju. V tem primeru je cena abonmaja **20,00€.** Poleg tega lahko zadnjo delavnico izvedemo skupaj s starši. V tem primeru je cena abonmajske vstopnice **20,00€** po osebi oz. **23,00€,** če tri delavnice izvedemo v šoli. Ob nakupu muzejske abonmajske vstopnice prejmejo otroci abonmajsko izkaznico, s katero imajo vse šolsko leto brezplačen vstop v muzej (za ogled razstav).

Prosimo vas, da za prijavo izpolnite priloženo prijavnico in jo pošljete v muzej (Muzej norodne osvoboditve Maribor, Ulica heroja Tomšiča 5, 2000 Maribor) ali na elektronski naslov silva.volf@mnom.si ter tako rezervirate termine, v katerih bi nas želeli obiskati. Vse dodatne informacije dobite pri Silvi Volf na tel. 040 780 052.

Veseli bomo, če se boste odločili za obisk našega muzeja.

Želimo vam obilo uspehov v novem šolskem letu in vas lepo pozdravljamo!

 Uroš Dokl, Simona Tripkovič,

 kustos pedagog direktorica

**PRIJAVNICA ZA MUZEJSKI ABONMA**

|  |  |
| --- | --- |
| **Šola:** |  |
| **Točen naslov šole, kjer se delavnice izvajajo (NE UPRAVE!):** |  |
| **Razred:** |  |
| **Število otrok:**  |  |
| **Ime in priimek mentorja:** |  |
| **Telefonska številka mentorja:** |  |
| **Elektronski naslov mentorja:** |  |
| **Predlagani termini za delavnice****(dan v tednu in ura):** |  |
| **Datum prijave:** |  |

**Želimo, da se tri delavnice (od šestih) izvedejo v našem vrtcu (obkrožite):**

 **DA NE**

**Ene izmed navedenih delavnic se bodo udeležili tudi starši (obkrožite):**

 **DA NE**

Termini šestih kreativnih delavnic v šolskem letu 2024/2025:

|  |  |
| --- | --- |
| **Mesec** | **Naslov kreativne delavnice** |
| september–november | **Moja igra, moja mladost** |
| november–december | **Prisluhnimo zgodbam našega mesta (tudi v šoli)** |
| januar–februar  | **Poklici in obrti našega mesta (tudi v šoli)** |
| februar–april  |  **Vesna vigred, pomlad (tudi v šoli)** |
| april–maj | **Človek, kam greš?** |
| maj–junij | **Mesto ob vodi** |

**Izpolnjeno prijavnico pošljite na elektronski naslov** **silva.volf@mnom.si****. Za dodatne informacije pokličite na telefonsko številko 040 780 052 (Silva Volf).**